सांख्यिकी एवं कार्यक्रम कार्यान्वयन मंत्रालय
2020-21 के लिए राष्ट्रीय आय का दूसरा अग्रिम अनुमान
और तीसरी तिमाही  के लिए सकल घरेलू उत्पाद का त्रैमासिक अनुमान, 2020-21
राष्ट्रीय सांख्यिकी कार्यालय , सांख्यिकी एवं कार्यक्रम क्रियान्वयन मंत्रालय ने राष्ट्रीय आय का दूसरा अग्रिम अनुमान, 2020-21 के साथ-साथ अक्टूबर-दिसंबर , 2020-21 की तिमाही के लिए जीडीपी का अनुमान जारी किया है। इसके साथ ही तीसरी तिमाही के लिए स्थिर  एवं वर्तमान दोनों मूल्यों में सकल घरेलू उत्पाद  के अनुमान जारी किए हैं।
2. वर्ष 2020-21 की दूसरी तिमाही  का अग्रिम अनुमान राष्ट्रीय खातों के रिलीज कैलेंडर के अनुसार जारी किया गया है। पूर्व में जारी वर्ष 2020-21 की प्रथम और द्वितीय तिमाही अनुमानों में भी राष्ट्रीय खातों की संशोधन नीति के अनुसार संशोधन किया गया है। 7 जनवरी, 2021 को जारी पहले संशोधित अनुमान  के समय नियोजित बेंचमार्क-संकेतक पद्धति पर आधारित अनुमानों के बजाय पहले संशोधित अनुमान  एसएई 2020-21 में उद्योग-वार / संस्था-वार विस्तृत जानकारी  का उपयोग करके संकलित किया गया गया है। इस प्रकार, एसएई 2020-21 में संशोधन बेंचमार्क अनुमानों में संशोधन करने के कारण है और इन अनुमानों को संकलित करने के लिए उपयोग किए गए विभिन्न संकेतकों से उपलब्ध जानकारी को अपडेट किया गया है।
3. अग्रिम अनुमान का संकलन निर्धारित संकेतक पद्धतियों पर आधारित है। अलग-अलग क्षेत्रों के लिए जारी किए गए इस अनुमान हेतु विभिन्न संकेतक से आंकड़े जुटाए गए हैं जैसे  चालू वित्त वर्ष के शुरुआती 9 महीनों के औद्योगिक उत्पादन सूचकांक   निजी एवं कारपोरेट सेक्टर में सूचीबद्ध कंपनियों का दिसंबर 2020 को समाप्त हुई तिमाही तक वित्तीय प्रदर्शन  खाद्यान्न उत्पादन का पहला अग्रिम अनुमान  केंद्र और राज्य सरकारों के खाते, वित्तीय वर्ष के प्रथम 9/10 महीनों के लिए उपलब्ध केंद्रीय और राज्य सरकारों के लेखे जोखे, जमा और ऋण, यात्रियों और सामान से रेलवे की कमाई, नागरिक उड्डयन द्वारा यात्री और माल ढुलाई, प्रमुख बंदरगाहों पर माल ढुलाई, वाणिज्यिक वाहनों की बिक्री आदि जैसे सूचकांकों संबंधी सूचना से प्राप्त किए जाते हैं। 2020-21 के लिए कर राजस्व के बजट अनुमानों हेतु महालेखा नियंत्रक  और भारत के नियंत्रक एवं महालेखा परीक्षक  की वेबसाइट पर उपलब्ध कर राजस्व का बजट अनुमान का इस्तेमाल करते हुए वस्तुओं की वर्तमान कीमतों के आधार पर कर का अनुमान लगाया गया है। वस्तुओं की स्थिर कीमतों की स्थिति में कर योग्य वस्तुओं एवं सेवाओं के विकास को आधार बनाकर समेकित कर का अनुमान लगाया गया है। केंद्र और राज्यों के 2020-21 के लिए बजट दस्तावेजों के विस्तृत आकलन पर आधारित राजस्व खर्च, ब्याज भुगतान, सब्सिडी इत्यादि से जुड़ी सूचनाओं को भी इसमें शामिल किया गया है। बजट 2021-22 में पेश की गई प्रमुख सब्सिडी  के लिए संशोधित अनुमान बीई 2020-21 में 2.27 लाख करोड़ रुपये से आरई 2020-21 में 5.95 लाख करोड़ रुपये की तेज बढ़ोत्तरी दिखाई गई है। वित्त मंत्रालय से प्राप्त जानकारी के अनुसार पिछले वर्षों के बकाया समायोजन के बाद सब्सिडी का संशोधित प्रावधान ध्यान में रखा गया है।
आईआईपी जैसे कुछ संकेतकों का संकलन चालू वित्त वर्ष के पहले 9 महीनों से प्राप्त सूचना के उपयोग करने के साथ महामारी के दौरान आए उतार-चढाव के अनुमानों की तकनीक में आवश्यक संशोधन के साथ उपलब्ध कराया गया है। अनुमान में उपयोग किए गए मुख्य संकेतकों में प्रतिशत परिवर्तन अनुलग्नक में दिए गए हैं।
2020-21 की तीसरी तिमाही में जीडीपी या स्थितर कीमतें  पर आधारित जडीपी के 36.22 लाख करोड़ रुपये का अनुमान है जो 2019-20 की तीसरी तिमाही में 36.08 लाख करोड़ रही और इसमें 0.4 प्रतिशत की बढ़ोत्तरी देखी जा रही है।
कोविड-19 महामारी के बीच वायरस के प्रसार को रोकने के उद्देश्य से लगाए गए विभिन्न निश्चित प्रतिबंधों का प्रभाव आर्थिक गतिविधियों के साथ-साथ आंकड़ों के संकलन की व्यवस्था पर भी पड़ा है। राष्ट्रीय खाता का आकलन तैयार करने में इस्तेमाल किए जाने वाले आईआईपी और सीपीआई जैसे सूक्ष्म आर्थिक संकेतकों के आंकड़ों से जुड़ी चुनौतियां रहीं। इसलिए प्रस्तावित संकेतकों और वास्तविक संकेतकों में विरोधाभास हो सकता है जो महामारी के कारण उन महीनों के दौरान बनी आर्थिक स्थितियोंऔर सरकार द्वारा किए गए विशेष उपायों पर निर्भर है।
अतः इन अनुमानों का सम्बद्ध परिस्थितियों को ध्यान में रखते हुए बारीकी से संशोधन किया जाएगा। ऐसे में इन आंकड़ों की व्याख्या करते समय उपयोगकर्ताओं को उपर्युक्त परिस्थितियों को ध्यान में रखना होगा।
आर्थिक गतिविधियों के माध्य से बुनियादी कीमतों पर जीवीए के साथ आधार कीमतों पर सकल राष्ट्रीय आय और प्रति व्यक्ति आय का अनुमान, द्वितीय अग्रिम अनुमानों के लिए जीडीपी पर व्यय और 2018-19, 2019-20 तथा 2020-21 वर्षों के लिए जीडीपी के खर्चे  तथा वर्तमान कीमतें, प्रतिशत परिवर्तन और लागू दरों का विवरण पत्रक 1-4 में दी गया है।
जनवरी-मार्च, 2021  की तिमाही जीडीपी अनुमानों की अगली रिलीज और वित्तीय वर्ष 2020-21 के लिए राष्ट्रीय आय का अनंतिम वार्षिक अनुमान 31 मई, 2021 को जारी किया जाएगा।
Annexure
अनुलग्नक
पूरा प्रेस नोट देखने के लिए यहां क्लिक करें